CELEX: 62009TN0213
Language: lt
Date: 2009-05-28 00:00:00
Title: Byla T-213/09: 2009 m. gegužės 28 d. pareikštas ieškinys byloje Yorma's prieš VRDT — Norma Lebensmittelfilialbetrieb (YORMA'S y)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/57
            
         2009 m. gegužės 28 d. pareikštas ieškinys byloje Yorma's prieš VRDT — Norma Lebensmittelfilialbetrieb (YORMA'S y)
   (Byla T-213/09)
   2009/C 180/105
   Proceso kalba: vokiečių
   
      Šalys
   
   
      Ieškovė: Yorma's AG (Degendorfas, Vokietija), atstovaujama advokatės A. Weiß
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Norma Lebensmittelfilialbetrieb GmbH & Co. KG
   
      Ieškovės reikalavimai
   
   
               —
            
            
               Panaikinti 2009 m. vasario 20 d. VRDT pirmosios apeliacinės tarybos sprendimą byloje R 1879/2007-1 ir
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: mėlynos ir geltonos spalvų vaizdinis prekių ženklas su žodiniu elementu „YORMA'S“ 35 ir 42 klasių paslaugoms — paraiška Nr. 2 048 205
   
      Prekių ženklo ar žymens, kuriuo grindžiamas protestas, savininkas: Norma Lebensmittelfilialbetrieb GmbH & Co. KG
   
      Prekių ženklas ar žymuo, kuriuo grindžiamas protestas: žodinis prekių ženklas „NORMA“ (Bendrijos prekių ženklas Nr. 213 769) 3, 5, 8, 16, 18, 21, 25, 28, 29, 30, 31, 32, 33, 34, 35 ir 36 klasių prekėms, Vokietijoje prekyboje naudojamas įmonės pavadinimas „NORMA“ ir vaizdinis prekių ženklas „NORMA“
   
      Protestų skyriaus sprendimas: atmesti protestą
   
      Apeliacinės tarybos sprendimas: panaikinti ginčijamą sprendimą ir atmesti paraišką
   
      Ieškinio pagrindai: Reglamento (EB) Nr. 40/94 8 straipsnio 1 dalies b punkto bei 4 dalies (dabar — Reglamento (EB) Nr. 207/2009 (1) 8 straipsnio 1 dalies b punktas ir 4 dalis) pažeidimas.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1)